אוניברסיטת ויסקונסין-מילווקי

אוניברסיטת ויסקונסין-מילווקי (באנגלית: University of Wisconsin–Milwaukee) היא אוניברסיטת מחקר עירונית ציבורית במילווקי, ויסקונסין, ארצות הברית. זוהי האוניברסיטה הגדולה ביותר באזור מילווקי (והשנייה במדינה), ומהווה חלק מרשת האוניברסיטאות של מדינת ויסקונסין. זוהי גם אחת משתי האוניברסיטאות הציבוריות המעניקות תואר דוקטור בוויסקונסין. האוניברסיטה מורכבת מ-14 בתי ספר ומכללות. האוניברסיטה כוללת גם את בית הספר היחיד ללימודי לימנולוגיה בארצות הברית, בית הספר הייעודי הראשון לבריאות הציבור המוסמך בוויסקונסין ובית הסמדו באוניברסיטה כ-27,156 סטודנטים. באותה השנה עבדו במוסד כ-1,604 חברי סגל. האוניברסיטה הציעה 191 תוכניות לימודיות, ובהן 94 לתואר ראשון, 64 לתואר שני ו-33 תוכניות לדוקטורט. ב-2018 האוניברסיטה השקיעה כ-55 מיליון דולר במחקר. האוניברסיטה חברה באיגוד אוניברסיטאות הערים הגדולות. מבין בוגרי המוסד הידועים ניתן למנות את גולדה מאיר, ג'ק קילבי, ג'יימס לאודר, מילדרד פיש-הרנק, זוהדי ג'אסר, ג'ף הלפר, ג'רי קלצ'קה, רות אסאווה, וילם דפו, סאטיה נאדלה ואלברטו פוג'ימורי. היסטוריה בית הספר של מדינת ויסקונסין נפתח לשיעורים במרכז העיר מילווקי בשנת 1885. הנשיא הראשון היה ג'ון מייפל, בוגר אוניברסיטת ויסקונסין מדיסון שהיה בעבר המפקח על בתי הספר באיווה. האוניברסיטה עברה ממרכז מילווקי למיקומה הנוכחי בשנת 1919. בשנת 1927 בית הספר שינה את שמו ל"מכללת המורים של ויסקונסין-מילווקי". המכללה הפכה לאחת מהמכללות המובילות במדינה להכשרת מורים בשנות הארבעים. בשנות ה-50 מכללת המורים הפכה ל"מכללת ויסקונסין-מילווקי". בשנת 1956 המכללה הפכה לאוניברסיטה, מתוך אמונה שאוניברסיטה ציבורית גדולה חיונית לגדילתה של מילווקי. חנוכת האוניברסיטה החדשה נערכה ב-16 ביוני 1957. בשנים 2008–2009 הוקמו באוניברסיטה בית הספר לבריאות הציבור ובית הספר למדעי המים המתוקים. דירוג אקדמי דירוג שנגחאי - מיקום 601–700 (153-168 בארצות הברית) דירוג QS - מיקום 801–1000 דירוג Times Higher Education - מיקום 601–800 קישורים חיצוניים אתר האינטרנט הרשמי של אוניברסיטת ויסקונסין-מילווקי (באנגלית) אתר האינטרנט הרשמי של אוניברסיטת ויסקונסין-מילווקי אוניברסיטת ויסקונסין-מילווקי, ברשת החברתית פייסבוק אוניברסיטת ויסקונסין-מילווקי, ברשת החברתית X (טוויטר) אוניברסיטת ויסקונסין-מילווקי, ברשת החברתית אינסטגרם אוניברסיטת ויסקונסין-מילווקי, סרטונים בערוץ היוטיוב האתר הרשמי של האוניברסיטה הערות שוליים